en tr fy af fy nl et de az az fr nl nl en en en nl af en nl nl de nl it fr nb nb nl nl da nl nl fr fr af nl nl nl nl af af nl nl af af nl en en
Boodskap Van Die Hoof – Mnr Johan de Beer
So af en toe word ons begeester deur die geskiedenis. Die feeste en herdenkings, want die toekoms word mos op die verlede gebou, en dit is ook soveel meer as net iets om ons mee besig te hou.
Ons dink aan daardie dag, omtrent net oor ‘n 100 jaar gelede, toe Laerskool Delmas vir die eerste maal sy deure geopen het. Dit was die begin van ‘n unieke groepe mense, gebore uit baanbrekers.
Soos die een uit die ander voortgevloei het, so kring invloed ook uit na buite en word Laerskool Delmas oor die land heen geken.
Wie sal ooit kan sê wie almal deur hul kontak met Laerskool Delmas beïnvloed is. Hoeveel lewens is geraak, gevorm en verryk, omdat daar ‘n Laerskool Delmas was en is?
Ons dink aan ‘n ineengestrengelde toekoms en verlede. Ons is deur die bande van ons verlede verbind aan mekaar. Dit is óns skool; ons is sy mense; laat ons die hande uitsteek na mekaar; dit is ons hoop. Ons more is ‘n jaar of 100 van vandag af. Kom ons maak seker dat die rots wat ons hier geplant het, dán nog rotsvas staan.
Mag Laerskool Delmas, selfs dan, steeds van krag tot krag gaan in diens van die uitbreiding van God se Koningkryk en die verheerliking van Sy Naam. Aan God Almalgtig, al die eer.
Hoof - Mnr. Johan De Beer
Copyright © 2014. All Rights Reserved. Laerskool Delmas